బకింగ్ హామ్ పాలెస్
అనాదిగా బకింగ్ హామ్ హౌస్ గా చిరపరిచితమై, ఈ నాటి భవనానికి, అంతర్భాగంగా రూపు దాల్చిన ఆ ఇల్లు 1703లో అప్పటి బకింగ్ హామ్‍ యొక్క డ్యూక్ కోసం నిర్మితమై, ఒకప్పటి అతిపెద్ద ప్రాసాదంగా నిలిచి, దాదాపు 150 సంవత్సరాల వరకూ ఒక ప్రభుత్వేతర యాజమాన్య స్థలంలో ఉంది. అనంతరం ఆ భవనము 1761కి చెందిన జార్జ్ III ద్వారా ఆక్రమింపబడి, క్వీన్ చార్లొట్ యొక్క వ్యక్తిగత నివాసంగా మారి, “ది క్వీన్స్ హౌస్”గా పిలువబడింది. 19వ శతాబ్దంలో జాన్ నాష్ మరియు ఎడ్వర్డ్ బ్లోర్ అనబడే వాస్తు శిల్పులు సూత్ర ప్రాయంగా ఆ భవనాన్ని విస్తరించి, ప్రధాన ప్రాంగణాన్ని మూడు శాఖలుగా ఏర్పరిచారు. అంతిమంగా 1837లో క్వీన్ విక్టోరియా హయాంలో బకింగ్ హమ్ పాలెస్, బ్రిటిష్ రాచరికపు అధికారిక రాజ ప్రాసాదంగా మారిపోయింది. ఆ కట్టడానికి చివరి ప్రధాన సంకలనాలు, ముఖ్యంగా రాజ కుటుంబీకులు సమావేశమై బయట ఉన్న జన సమూహాలను పలకరించే తూర్పు ముఖంలోని పిట్టగోడలాంటి బాగా ప్రాచుర్యం పొందిన కట్టడాలు, 19వ శతాబ్దం చివరి కాలం నుండి 20వ శతాబ్దపు ప్రారంభకాలంలోగా నిర్మితమైనాయి. అయినప్పటికీ, రెండో ప్రపంచ యుద్ధంలో జర్మన్ బాంబ్ వల్ల ఆ భవనంలోని ప్రార్థనా మందిరం ధ్వంసమై, ఆ ప్రదేశంలోనే క్వీన్స్ గాలరీ (ప్రదర్శన శాల) నిర్మింపబడి, రాచరిక వస్తు సేకరణను ప్రజల సందర్శనార్థం 1962 నుండి ప్రదర్శన కోసం ఏర్పాటు చేయబడింది.
వెస్ట్ మినిస్టర్ రాజభవనం
ఉన్న పరిమితమైన స్థలములో మరియు పాత భవనములలో పార్లమెంటు తన కార్యకలాపాలు సాగించుకొనుటకు చాల ఇబ్బంది పడటముతో మొత్తం మీద వెస్ట్ మినిస్టర్ రాజభవనము18వ శతాబ్దము నుండి ప్రముఖమైన మార్పులను చవిచూసింది. పూర్తిగా కొత్త రాజభవనము కొరకు పిలుపులు పెడచెవిన పెట్టబడ్డాయి. దానికి బదులుగా మరిన్ని భవనములు చేర్చబడ్డాయి. సెయింట్ మార్గరెట్ వీధి వైపుకు ముఖము తిరిగి ఉన్నటువంటి ఒక భవనము పల్లాడియాన్ శైలిలో 1755 మరియు 1770ల మధ్య నిర్మించారు. ఇందులో దస్తావేజుల నిలువకు మరియు కమిటీ గదులకు ఎక్కువ చోటు కేటాయించారు. హౌస్ ఆఫ్ కామన్స్ యొక్క స్పీకరు కొరకు ఒక అధికారిక నివాసము సెయింట్ స్తీఫెంస్ చాపెల్ ఆనుకొని నిర్మించబడింది మరియు ఈ నిర్మాణము 1795లో పూర్తి చేయబడింది. నియో-గోతిక్ నిర్మాణశిల్పి అయిన జేమ్స్ వ్యాట్ హౌస్ ఆఫ్ లార్డ్స్ మరియు కామన్స్ రెండింటిలోను 1799 మరియు 1801ల మధ్య పనులు కొనసాగించాడు.